عه‌باسی که‌مه‌ندی ماڵئاوایی کرد
پاش 62 ساڵ ته‌مه‌نی پڕ به‌خششی هونه‌ری، ڕۆژی پێنجشه‌ممه‌ هونه‌رمه‌ندی گه‌وره‌ی کورد عه‌باسی که‌مه‌ندی له‌ نه‌خۆشخانه‌یه‌کی شاری سنه‌ له‌ ڕۆژهه‌ڵاتی کوردستان کۆچی دوایی کرد
پاش 62 ساڵ ته مه نی پڕ به خششی هونه ری، ڕۆژی پێنجشه ممه هونه رمه ندی گه وره ی کورد عه باسی که مه ندی له نه خۆشخانه یه کی شاری سنه له ڕۆژهه ڵاتی کوردستان کۆچی دوایی کرد. عه باسی که مه ندی له ساڵی 1952 له شاری سنه له دایک بووه و له گه ڵ ئه وه شدا خاوه نی بڕوانامه ی دیپلۆم بووه به ڵام به هۆی دابین کردنی بژێوی بۆ خێزانه که ی نه یتوانیوه درێژه به خوێندن بدات. بۆ ماوه ی زیاتر له 30 ساڵ له ڕادیۆی سنه کاری کردووه . هه ر ئه مڕۆ پێنجشه ممه له شاری سنه و له ڕێوڕه سمێکی شایسته دا به به شداری هه زاران که س ته رمی هونه رمه ند عه باسی که مه ندی به خاک ده سپێردرێت. ئه م هونه رمه نده هه ر ته نها کاری له بواری هونه ر و موزیکدا نه کردووه به ڵکو نوسین و کاری شێوه کاریشی هه بوو. که‌مه‌ندی له‌ دیدارێکیدا ده‌ڵێت "لە ساڵی (1970)، تەمەنم 18 ساڵ بوو له‌وکاته‌دا رادیۆی سنە، بڵاویکردەوە که پێشبڕکێیەکی هونەری لە نێوان چیرۆکنووس و نووسەراندا سازده کات، ئیدی ئەو کاتە چەند چیرۆکێکم نووسیبوو و توانیم بەشداری بکەم و لەناو بەشداربووانیشدا پلەی یەکەمم بە دەستهێنا". پێده چێت خانه واده ی عه باسی که مه ندی پشتیوانییان له هه وڵه کانی ئه م هونه رمه نده نه کردبێت تا وه ک هونه رمه ندێکی گۆرانیبێژ درێژه به کاری هونه ری خۆی بدات وه ک ده ڵێت "دەنگخۆشی لە ناو خانەوادەکەم بۆماوەییە، بەڵام چونکە خێزانەکەم لە دیدی ئایینی و نەریتەوە لە گۆرانیان دەڕوانی، بۆیە دژی ئەوە بوون کە من گۆرانی بڵێم و بە کارێکی عەیبەیان دەزانی و بڕوایان وابوو کە گۆرانی گوتن نابێت لە ناو بنەماڵەکەمان بچێتە دەرەوە و بە پێچەوانەوە بە لۆتی و چاوەش لە قەڵەمیان دەدا، بەڵام خۆشبەختانە مامۆستای نەمر سەید عەلی ئەزغەری کوردستانی، چونکە خۆی لە بنەماڵەیەکی مەزهەبی و ئایینی بوو، ئەم کۆسپەی لادا و هونەرەکەی بە کۆمەڵگەی کوری ناساند, ئەو کاتە چەندین گۆارنیبێژی کورد لە رادیۆی سنە چالاکیان هەبوو، بەڵام لەبەرئەوەی بە دیدێکی تر سەیری گۆرانی دەکرا، زۆربەیان لە کاتی بڵاوبوونەوەی گۆرانی نازناویان بەکاردەهێنا و ئامادە نەبوون ناوی راستەقینەی خۆیان لە رادیۆ بڵاوبکەنەوه ". عه‌باسی که‌مه‌ندی له‌ گێڕانه‌وه‌ی سه‌رگوروشته‌کانی ژیانی خۆی به‌رده‌وام ده‌بێت و ده‌ڵێت "بە هەر حاڵ خێزانەکەم زۆر بە زەحمەت رازی بوون کە گۆرانی بڵێم و دوو ساڵ کارکردنم لە رادیۆ تێپەڕی بوو، کە لەگەڵ خوالێخۆشبوو حەسەنی کامگار (باوکی کامگارەکان) کاری هونەریم دەستپێکرد". موزیک به‌لای ئه‌م گه‌وره‌ هونه‌رمه‌نده‌وه‌ بریتیه‌ له‌ وه‌ک ده‌ڵێت "بە شێوەیەکی گشتی مۆسیقا کار دەکاتە سەر دڵ و دەروونی مرۆڤ، لە لایەکی دیکەشەوە رۆح دەلاوێنێتەوە، دەتوانێت رووخێنەر بێت و لە هەمانکاتیشدا رەوشتی ناشیرینیش بڵاو بکاتەوە، ئێستا رووبەڕووی ئەم دۆخە بووینەتەوە کە لە دنیای رۆژئاوادا زۆربەی جار جەستەی ئافرەت بەکاردەهێنن کە بە بڕوای من ئێمە دابونەریتی خۆمان هەیە و پێیەوە پابەندین، بەڵام لە مۆسیقای کوردیدا هەڵپەڕکێ هەیە کە زۆر سەرنجڕاکێشە و جووڵەی زۆری تێدایە، ئێستا مۆسیقای لای خۆمان وەکو ئەوە دەبینم کە نەخۆش کەوتووە، بەشێک له هونەرمەندان بە جۆرێک لە بیرکراون کە کەس لێیان ناپرسێتەوە و هەندێکی دیکەشیان هەموو شتێکیان بۆ دابینکراوە، نازانن لەگەڵ کام کەناڵی بیانی گفتوگۆ ساز بکەن و چی بڵێن و بەردەوام وا بووە کە هونەرمەندانی راستەقینە لە سەردەمی خۆیاندا فەرامۆشکراون و ستەمیان لێکراوە. خۆم هونەرمەندێکی دڵشکاو و عاشق بوومە و براوەیی و دۆڕاوی خۆم لە کۆتایی هێڵەکەدا دەبینمەوە، بەڵام خەفەت بۆ ئەوە دەخۆم کە هەندێک بڕیاری هەڵەی هونەری و کلتووری دەدرێت. بهێڵە راشکاوانەتر قسە بکەم، ئەمڕۆ شەڕ شەڕی هونەرە و ئێمە لە گۆڕەپانی شەڕەکەداین کە دەبێت ئەمە بە جوانی هەست پێ بکەین". عه باسی که مه ندی بێجگه له نه خۆشی دڵ ، دووچاری نه خۆشی شێرپه نجه ش بووبوو. له پاش ماڵئاواییه که شی فه رهه نگێکی گه وره ی هونه ری جێهێشتووه . هونه‌رمه‌ند عه‌باسی که‌مه‌ندی خێزاندار بووه‌ و سێ کچ و کوڕێکی هه‌یه‌.